Qasrina Karim

Qasrina Karim (lahir 11 April 1996) ialah seorang pelakon, model dan duta produk dari Malaysia. Beliau dikenali menerusi peranannya dalam filem Kongsi Raya dan Siapa Tutup Lampu? dan yang paling terbaru, siri drama My Famous Ex-Boyfriend yang ditayangkan di slot Megadrama, Astro Ria.

Kerjaya
Qasrina memulakan kerjaya sebagai seorang model sejak 2016 dengan memperagakan koleksi jenama terkenal termasuk produk hijab Alhumaira sebagai wajah rasmi. Beliau kemudian mengorak langkah dalam bidang lakonan menerusi filem Kongsi Raya (2022) dan Siapa Tutup Lampu? (2021). Qasrina juga muncul dalam siri komedi saluran Astro Ceria, Salam Squad 3.0, dan drama Senduk Swap (2022) lakonannya bersama Emma Sofea.

Qasrina juga memegang watak utama dalam siri Legenda Puteri Qaseh (2023) sebagai Puteri Qaseh yang juga ditayangkan di Astro Ceria. Selain dipilih menjadi duta kempen Ramadan Raya Astro pada tahun 2023, beliau memegang watak sampingan sebagai Siti Siakap dalam drama Astro Ria yang ditayangkan pada bulan Ramadan bertajuk Imam Instant Ustaz Scammer (2023) lakonan bersama Mira Filzah, Hun Haqeem dan Mierul Aiman. Seterusnya, Qasrina memegang watak utama bernama Sameera di slot Megadrama Astro Ria, My Famous Ex-Boyfriend (2023) gandingan bersama Hael Husaini dan Nadhir Nasar.

Selain berlakon, Qasrina juga dipilih menjadi duta produk Wardah Beauty dan Samsung.

Kehidupan peribadi
Qasrina dilahirkan di Subang Jaya, Selangor dan merupakan anak ketiga daripada empat beradik. Beliau ialah pemegang Ijazah Sarjana Muda Bahasa dan Kesusasteraan Inggeris di	Universiti Islam Antarabangsa Malaysia (UIAM). 

Qasrina juga mempunyai darah kacukan Melayu dan Irish. Beliau dikenali dengan lesung pipit dan senyumannya yang manis.  

Beliau tular di laman Twitter pada 2018 kerana persamaan wajah dengan Mira Filzah dan Siti Nurhaliza.

Filemografi
Filem
 Tahun Tajuk Watak Catatan 2021 Siapa Tutup Lampu? Aida Filem pertama 2022 Kongsi Raya Sharifah  Bintang Hatiku Dian 2024 Siapa Buka Lampu Aida Sekuel pada Siapa Tutup Lampu?

Drama
 Tahun Tajuk Watak Saluran TV Catatan 2021 Salam Squad 3.0 Zahara Astro Ceria Drama pertama 2022 Senduk Swap Ayu TA-DAA! 2023 Legenda Puteri Qaseh Puteri Qaseh Astro Ceria Imam Instant Ustazah Scammer Siti Siakap Astro Ria My Famous Ex-Boyfriend Sameera 2024 Legenda Puteri Qaseh 2 Puteri Qaseh Astro Ceria  2025 Geng D.U.I.T Ustazah Hawa Thariq Ridzuwan: His Treasure Husniya Radwa  Astro Ria

Telefilem
 Tahun Tajuk Watak Saluran TV Catatan 2024 My Famous Ex-Boyfriend Raya Sameera Astro Ria Telefilem pertama

Televisyen
 Tahun  Tajuk Peranan  Saluran TV  Catatan  2024 Sepahtu Reunion Al-Raya Amalina  Astro Warna Artis Jemputan: Episod "Rompak Raya"

 Anugerah dan pencalonan 
 Tahun Anugerah Kategori Penerima/Karya Tercalon Keputusan 2023 Anugerah Bintang Popular Berita Harian ke-35 BBNU Wanita Popular Qasrina Qarim 

Rujukan

Pautan luar

 Qasrina Karim di Instagram

Kategori:Kelahiran 1996
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Selangor
Kategori:Pelakon wanita Malaysia
Kategori:Peragawati Malaysia
Kategori:Alumni Universiti Islam Antarabangsa Malaysia